**Djelokrug časopisa**

*Food Technology and Biotechnology* objavljuje radove iz sljedećih područja:

* **Prehrambeno inženjerstvo i ispitivanje fizikalnih svojstava hrane:** istraživanje postupaka očuvanja i prerade namirnica, iskorištenje otpadnih sirovina, postupci poboljšanja kakvoće hrane, izdvajanje komponenata iz hrane, utjecaj zamrzavanja i sušenja na svojstva namirnica, ispitivanje fizikalnih i termodinamičkih svojstava hrane, senzorske i reološke analize i dr.
* **Kakvoća hrane:** ispitivanje okusa, boje i teksture hrane, utjecaj postupaka obrade i skladištenja na sastojke hrane, utjecaj pakiranja u kontroliranoj ili modificiranoj atmosferi na kakvoću hrane, kakvoća nove i funkcionalne hrane, kontrola kakvoće i sigurnosti hrane, utjecaj fizioloških procesa nakon berbe na kakvoću hrane i dr.
* **Primjenjena mikrobiologija:** fermentacija, proizvodnja enzima s pomoću mikroorganizama, primjena enzima i mikroorganizama u preradi i konzerviranju hrane, enologija, rast/inaktivacija mikorogranizama, ispitivanje patogena u hrani, probiotici i prebiotici.
* **Biokemijsko i bioprocesno inženjerstvo:** kinetika reakcija, dizajn reaktora, postupci izolacije i pročišćavanja produkata, primjena softvera u bioprocesima, uporaba enzima, mikroorganizama, biljnih i životinjskih stanica i tkiva u biotehnologiji, metaboličko inženjerstvo, razvoj novih biokatalizatora, obrada otpadnih voda i dr.
* **Tehnologija životinjskih i biljnih stanica te genetičko inženjerstvo:** ispitivanje fizikalnih i funkcionalnih svojstava uvjetovanih genomom, karakterizacija tehnološki značajnih organizama, ekspresija gena, razvoj i primjena metoda za detekciju molekula i molekularnih interakcija, identifikacija biotehnološki značajnih spojeva, genetičko inženjerstvo, bioinformatika i dr.
* **Fiziologija i biokemija:** biokemijske i fiziološke studije industrijskih mikroorganizama, stanične kulture,

regulacija transkripcije, translacije, staničnog rasta i sinteze produkata, sinteza i modifikacija proteina i enzima, određivanje produkata metabolizma, molekularni postupci koji se koriste u proizvodnji lijekova, enzima i bioaktivnih sastojaka i dr.